หุ้นเช้าปิดบวก9.24ตามต่างประเทศ
หุ้นปิดภาคเช้าวันที่27 ก.ค.เพิ่มขึ้น9.24 จุด หรือ 0.79 % ดัชนีอยู่ที่ 1,182.16 จุด มูลค่าซื้อขาย 11,685.19 ล้านบาท
27 ก.ค. 2555

หุ้นปิดภาคเช้าวันที่27 ก.ค.เพิ่มขึ้น9.24 จุด หรือ 0.79 % ดัชนีอยู่ที่ 1,182.16 จุด มูลค่าซื้อขาย 11,685.19 ล้านบาท 
ตลาดเปิดกระโดดขึ้นมา ดัชนีดาวน์โจนส์ ที่บวก 211 จุด จากตัวเลขเศรษฐกิจสหรัฐฯ ที่ออกมาดี ทั้งยอดสั่งซื้อสินค้าคงทนที่เพิ่มขึ้น และการขอรับสวัสดิการว่างงานที่ลดลง นอกจากนั้นประธานธนาคารกลางยุโรป (ECB) แสดงความเห็นว่า ECB จะทำทุกอย่างเพื่อความอยู่รอดของยูโรโซนและสกลุเงินยูโร ส่งผลให้นักลงทุนเกิดความเชื่อมั่นในตลาดทุนและสินทรัพย์เสี่ยงเพิ่มขึ้น 
อย่างไรก็ตามนายกวี ชูกิจเกษม ผู้ช่วยกรรมการผู้จัดการบล.กสิกรไทยเกรงว่านโยบายอย่างเป็นรูปธรรมจาก ECB... อาจยังไม่เกิดขึ้นและอาจเกิดเป็นความผิดหวังตามมาได้ ดังนั้นการฟื้นตัวของตลาดจะผันผวนอย่างมาก ดังนั้นสำหรับนักลงทุนระยะกลางยังไม่รีบเพิ่มพอร์ต และเน้นรอซื้อเมื่อถอยลงถึงแนวรับ 1150 (และจะ ซื้อตาม ได้ก็ต่อเมื่อทะลุ 1194 กลับขึ้นมาได้เท่านั้น)
สำหรับ 5 อันดับหลักทรัพย์ที่มีมูลค่าซื้อขายสูงสุด ได้แก่ BANPU ราคาล่าสุด 399.00 บาท ปรับลง 7.00 บาท , SCB ราคาล่าสุด 153.00 บาท ปรับบวก 3.00 บาท , ADVANC ราคาล่าสุด 204.00 บาท ปรับบวก 3.00 บาท , CPF ราคาล่าสุด 32.50 บาท ไม่เปลี่ยนแปลง และ KBANK ราคาล่าสุด 166.50 บาท ปรับบวก 2.00 บาท